KÖZLEMÉNY
A Romániai Magyar Demokrata Szövetség Országos Kampánystábja köszönetét fejezi ki a választópolgároknak, akik június 6-án az RMDSZ polgármester- és tanácsosjelöltjeire leadott szavazatukkal újabb négy évre bizalmat szavaztak az önkormányzati munkában feladatot vállaló tisztségviselőknek.
Szavazataiknak köszönhetően az RMDSZ növelte polgármestereinek számát, és megerősítette önkormányzati képviseletét, ezáltal hatékony közösségi képviselet ellátását biztosítva az elkövetkező négy évben.
A Romániai Magyar Demokrata Szövetség 150 polgármesterjelöltje szerzett mandátumot már a helyhatósági választások első fordulója után. Ez, az adatoknak részleges feldolgozottsága után, mintegy 40 mandátummal jelent többet a 2000. évi helyhatósági választások első fordulója után, amikor 110 jelölt nyert a Szövetség színeiben. A június 6-án regisztrált számarány azonban jelentősen megnövekedhet, hiszen 42 RMDSZ jelölt méretkezik meg ismét a június 20-án sorra kerülő második fordulóban. Így a második fordulóban dől el többek között, hogy ki irányítja Szatmárnémetit az elkövetkező négy évben, ekkor kell dönteniük a szavazóknak a most 47 százalékot magáénak tudó RMDSZ jelölt Ilyés Gyula és a 32 százalékot megszerző Nemzeti Liberális Párt képviselője között. Hasonlóképpen két hetet kell még várniuk a nagyváradiaknak, hogy megtudják ki lesz polgármesterük, az első fordulóban ugyanis egyik jelöltnek sem sikerült egyszerű többséget szereznie: a Demokrata Párt jelöltje, Petru Filip 46,97 százalékkal, az RMDSZ-t képviselő Biró Rozália pedig 20,62 százalékkal várja a második fordulót. Sepsiszentgyörgy is csupán két hét múlva választ városvezetőt, a 44,5 százalékot szerző, RMDSZ-t képviselő Albert Álmos és a 23,38 százalékot „összegyűjtő” kormánypárti Rétyi Ödön között. 
Már első fordulóban polgármestere lett azonban a Szövetségnek Csíkszeredában, ahol Ráduly Róbert, nem végleges adatok szerint, a szavazatoknak több mint hetven százalékát szerezte meg. Kiemelkedő eredményt ér el ismét a Temes megyei Zsombolyán az RMDSZ-t képviselő Kaba Gábor, aki a mintegy 15 százalékos magyar ajkú településen a voksoknak több mint 60 százalékát szerezte meg. Zsombolya esetében figyelemre méltó az is, hogy ötről hétre növekedett a Szövetség képviselőinek száma a helyi tanácsban, annak ellenére, hogy a helyi tanács összlétszáma 19-ről 17-re csökkent. Elsöprő győzelmet aratott Kézdivásárhelyen Török Sándor, aki annak ellenére, hogy négyen indulta a polgármesteri székért, a választóknak 78%-a szavazott újabb négy évre bizalmat a Szövetség képviselőjének. A helyi tanács esetében is megismétlődött a 2000. évi eredmény, most is minden tanácsosi helyet, azaz 19-et, az RMDSZ helyi szervezete szerzett meg. Papp József 550 szavazat előnnyel nyert Gyergyószentmiklóson, az RMDSZ polgármesterjelöltje összesen 4259 voksot kapott. Nagyszalontán hasonlóképpen már most nyert a Szövetséget képviselő Török László, akire az urnákhoz járulóknak 67,4 százaléka adta voksát. Újabb négy évig Péter Ferenc lesz Szováta polgármestere, akinek munkáját egy teljes egészében RMDSZ összetételű tanács segíti. 
Maros megyében egyébként 29 polgármestere van a Szövetségnek az első forduló után, 17 jelöltje pedig a második fordulót várja. Ez növekvő tendenciát mutat 2000-hez képest, akkor 24 jelölt szerzett mandátumot az első fordulóban, öt pedig a másodikban. 
Sipos József Ádámoson, Osváth Csaba Ákosfalván, Balogh István Csíkfalván, Tar András Erdőszentgyörgyön, Veres Gergely Domokos Havadon, Simon István Kerelőszentpálon, Dósa Sándor Kibéden, Nagy Márton Koronkán, Ballai György, Magyarbükkösön, Kocsis Albert Magyarón, Zsigmond Vencel Makfalván, Ercsei György Marossárpatakon, Vizí József Marosszentgyörgyön, Ördög Ferenc Marosvécsen, Varró Levente Mezőbodon, Dávid Gyula Mezőmadarason, Bartha Mihály Mezőpaniton, Jánosi Ferenc Nagyernyén, Ferenczi György Nyárádkarácsonban, Kacsó Antal Nyárádmagyaróson, Gál Lajos Nyárádremetén, Dászkel László Nyárádszeredában, Madaras Árpád Sóváradon, Majlát Károly Székelyberén, Orbán Sándor Székelyhodoson, Szőcs Lajos Székelyvécken, Péter Ferenc Szovátán, Vígh József Vámosgálfalván nyert az RMDSZ színeiben. 
Arad megyében három RMDSZ jelölt lett már most polgármester: Almási Vince Kisiratoson, Nagy Sándor Nagyperegen, Halász Tibor Szintén, négy jelölt a másodikban is megmérkőzik. Beszterce Naszód megyében két jelölt várja a második fordulót. Bihar megyében héttel több, azaz 18 polgármestere van június 6-a után a Szövetségnek mint a 2000. évi első forduló után: Biharban Nagy Gizella, Érbogyoszlón Vékony Mihály, Érszőllősön Szabó Lajos, Értarcsán Bordás Károly, Kiskerekin Szabó Zoltán, Paptamási Szűcs Ferenc, Berettyócsohajban Zatykó László, Bihardiószgegben Bacsó László, Biharfélegyháza Kis József, Borsban Bátori Géza, Érmihályfalván Kovács Zoltán, Érsemjén Balázsi József, Hegyközcsatárban Vitályos Barna, Hegyközpályiban Papp György, Nagyszalontán Török László, Szalárdon Nagy Miklós, Székelyhídon Gyurcsik Zoltán, Vedresábrányon Barcui Barna. További öt jelölt szerezhet mandátumot két hét múlva. Szövetségi polgármestere van a Fehér megyei Torockónak Veres Rudolf személyében, két településen Magyarlapádon és Miriszlón várja a Szövetség jelöltje a második fordulót. Csík területen 18 polgármesteri széket szerzett a Szövetség, a már említett Csíkszereda város mellett az alábbi településeken vezeti az elkövetkező években a helyi polgármesteri hivatalt az RMDSZ jelöltje: Csíkcsicsón Balló József, Csíkdánfalván Márton István, Csíkkozmáson Bodó Dávid, Csíkmadarason Miklós Géza, Csíkrákoson Baricz Adalbert, Csíkszentgyörgyön György József, Csíkszentimrén Kencse Előd, Csíkszentkirályon Székely Ernő, Csíkszentlelken Pál Péter, Csíkszentmártonban Gergely András, Csíkszentsimonban Fábián László, Gyimesfelsőlokon Bodor Piroska, Karcfalván Gábor Tibor, Kászonaltízban András Zoltán, Madéfalván Tamás József, Szépvízen Ferencz Tibor, Tusnádfürdőn Zólya Zoltán. Három településen a második forduló után dől el, hogy nő-e még a Szövetség polgármestereinek száma. Gyergyó területen, Gyergyószentmiklós mellett további négy településen nyert a Szövetség jelöltje: Gyergyóalfaluban György István, Gyergyóremetén Laczkó Elemér, Gyergyóújfaluban Kolumbán Imre, Szárhegyen Gál Péter. Két településen az RMDSZ jelöltjei a második fordulóban is megmérettetnek. 
23 polgármester lett a Szövetségnek Udvarhelyszéken Burus Ella Mária vezeti Szentegyházát, Rigó Mihály Homoródalmást, Farkas Mártont Bögözt, Tiboldi Elek Etédet, Demény Gábor Farkaslakát, Sándor József Felsőboldogfalvát, Gyerkó Levente Galambfalvát, Katona Mihály Korondot, Dávid Lajos Máréfalvát, Cseke Miklós Oklándot, Bálint Elemér Imre Oroszhegyet, Tamás Ernő Székelyvarságot, Zsigmond Zoltán Csaba Szentábrahámot, Sándor László Zetelakát, Kerekes Péter Homoródszentmártont, Benedek István Kápolnásfalut, Lázár Boros Zoltán Lövétét, Bokos Sándor Parajdot, Nagy Lajos Románandrásfalvát, Péter Zoltán Siménfalvát, Pál Ernő Székelyderzset, Furi Mózes Újszékelyt. Fenyéden az RMDSZ támogatását élvező Szász Gábor lett a település elöljárója. 
Az RMDSZ székelykeresztúri jelöltjének, Benyovszky Lajosnak a második fordulóban kell ismét megméretkeznie a liberális párt jelöltjével. 
Négy polgármesteri széket szerzett meg a Szövetség Kolozs megyei szervezete: Kalotaszentkirályon Póka György, Kőrösfő Antal János, Széken Sallai János, Várfalván Kanyaró Pál. Ez az arány további két polgármesterrel nőhet, ugyanis Tordaszentlászlón és Egeresen is érdekelt az RMDSZ jelöltje. 
Háromszéken 16 RMDSZ jelölt már az első forduló nyertes lett: Balázsi Dénes Bardócon, Márton László Dálnokon, Kocsis Béla Kommandón, Sántha Gyula Kőkösön, Oláh Badi Álmos Maksán, Kasléder József Málnáson, Nyáguj Vilmos Mikóújfaluban, Bardócz Csaba Nagybaconban, Bartha László Nagyborosnyón, Dálnoki Lajos Rétyen, Fodor István Sepsibodokon, Ráduly István Uzonban, Ilkei Ferenc Vargyason, Ádám Attila Péter Zabolán, Kiss József Zágonban. 
Felsőháromszéken további 10 polgármestert nyert az RMDSZ: Molnár István Almáson, Dimény Zoltán Bereczken, Bölöni Dávid Csernátonban, Szakács Tibor Gelencén, Jakab Mária Edit Kézdiszentkereszten, Szentkatolnán Tusa Levente, Torján Kovács András, Lukács Róbert Lemhényen, Ozsdolán Kovács Géza, Kézdivásárhelyen pedig a már említett Török Sándor.
Máramarosban Koltó polgármesteri székét az RMDSZ-t képviselő Incze Zoltán nyerte meg. 
12 RMDSZ jelölt nyert Szatmár megyében már az első fordulóban, ami hasonlóképpen növekedést jelent a 2000. évi választások első fordulójában regisztrált hét polgármester mellett. Börvelyen Sárpataki János, Csanáloson Svegler Albert, Egriben Szabó Elek, Hadadon Balogh Ferenc, Halmin Incze Lajos, Kálmándon Balogh Sándor, Mikolán Dobos István, Nagykolcson Domokos Sándor, Szatmárpálfalván Nagy József, Túrterebesen Koczán Levente, Pusztadarócon Gaman Mihály, Szatmárhegyen pedig Papp József RMDSZ támogatással lett polgármester. Három településen pedig az RMDSZ jelöltje a második fordulóban érdekelt. 
Szilágy megyében 10 polgármestere van a Szövetségnek az első forduló után: Major András Cigányiban, Csapó Károly Debrenben, Faluvégi Ferenc István Kárásztelken, Szoboszlai Attila Kémeren, Krasznán Pop Imre, Keresztes Zoltán Sarmaságon, Diószegi Gyula Szilágynagyfaluban, Boncidai Csaba Szilágyperecsenben, Bóbis Zoltán István Szilágysámsonban, Bréda Lajso Varsolcon. A Szövetség öttel növelheti polgármesterei számát Szilágy megyében a második forduló után. 
Temes megyében Kaba Gábor zsombolyai győzelme mellett, RMDSZ polgármester tevékenykedik az elkövetkező négy évben Újszentesen Szilágyi Géza személyében. Itt azonban 3 RMDSZ jelölt várja a folytatást június 20-án. 

Az RMDSZ Országos Kampánystábja